text: Ugandisk bomber til SønderjyskE
  10 juli 2015 kl. 05.33
  22-årige Emmanuel Arnold Okwi er i lyseblåt de næste fem år
  Det er en målfarlig herre, der er stemplet ind i Sønderjyske. Emmanuel Okwi har scoret 18 mål i 35 landskampe for Uganda og i sidste sæson fandt han nettet 10 gange for sin klub Simba SC i Tanzania.
  - Vi har jagtet Emmanuel Okwi et stykke tid nu, og glæder os over, at det lykkedes at blive enige med ham og ikke mindst med hans tidligere klub, Simba SC, om overgangssummen, siger Sønderjyskes sportsdirekte Hans Jørgen Haysen til klubbens hjemmeside.
  Også i Tanzania er der glæde over salget til Sønderjyske.
  - Simba SC er meget imponerede over endnu en gang at se en af sine spillere få muligheden for at tage springet til en udenlandsk klub. VI ønsker Emmanuel Okwi held og lykke, siger Simbas præsident Evans Aveva til klubbens hjemmeside.
  